**Zápisnica zo 4. riadneho zasadnutia Rady školy v šk.roku 2014/2015**

**zo dňa 1.7. 2015**

Program:

1. Privítanie členov, prezencia

2.  Zhodnotenie plnenia Plánu práce ZŠ, Plánu činností MŠ v šk. roku 2014/2015

3. Vyhodnotenie výchovno-vzdelávacích výsledkov v šk. roku 2014/2015

4. Rámcové učebné plány na šk. rok 2015/2016

5. Návrh na materiálno-technické a pedagogicko-organizačné zabezpečenie vých.- vzdelávacieho procesu v ďalšom šk. roku.

6. Rôzne

1. Predsedníčka Rady školy privítala členov a hostí na zasadnutí, predstavila program stretnutia, všetci prítomní súhlasili, žiaden bod nebol doplnený.

(viď Prezenčná listina, Príloha č.1)

1. *Zhodnotenie plnenia Plánu práce ZŠ v šk. roku 2014/2015* predstavila p. riaditeľka Leštinská. Plán akcií bol realizovaný, TVVP boli dodržané, rovnako ako spolupráca učiteľov v metodických združeniach, kontinuálne vzdelávanie prebiehalo podľa možností daných metodickými centrami. Osobné hodnotenie učiteľov prebieha. Dochádzka žiakov – 67 vymeškaných hodín v priemere na žiaka je dosť veľa. Všetky boli riadne ospravedlnené. Za neskoré príchody do školy bola udelená jedna neospravedlnená hodina.

ŠKD pracovala v piatych oddeleniach. V tomto roku si v triedach žiaci a triedne učiteľky určili “Osobnosť triedy” – ocenenie pre žiaka, ktorý svojou činnosťou napomáha k zlepšeniu triednej klímy a spolupráce.

*Zhodnotenie plnenia Plánu práce MŠ v šk. roku 2014/2015* referovala p. Bihalová. Materská škola je vo svojej činnosti zameraná prevažne enviromentálne. Spolupracuje so základnou školou, počas roka nechýbali športové, kultúrne, enviromentálne a tradičné podujatia. Poďakovanie patrí aj p. Vydrovej za pomoc pri podávaní, spracovaní projektov a získavaní financií.

1. *Vyhodnotenie výchovno-vzdelávacích výsledkov v šk. roku 2014/2015*, všetci žiaci Základnej školy prospeli, boli udelené pochvaly tiednym učiteľom aj riaditeľkou školy. Presné čísla budú súčasťou Hodnotiacej správy, ktorá bude predložená Rade školy a obecnému zastupiteľstvu.
2. *Rámcové učebné plány* – predstavené prítomným členom p. riaditeľkou. Východzím dokumentom je Rámcový učebný plán pre ZŠ s vyučovacím jazykom slovenským. Prvý ročník má k dispozícii dve disponibilné hodiny, vedenie školy ich “použije” na vyučovanie Anglického jazyka. Zmeny sa týkajú aj piatakov, disponibilné hodiny posilnili predmety: matematika, slovenský jazyk a anglický jazyk. (Príloha č.2)
3. *Návrh na materiálno-technické a pedagogicko-organizačné zabezpečenie vých.- vzdelávacieho procesu v ďalšom šk. roku.* Žiaci pôvodne priatí do novej školy v časti Čierna Voda z dôvodu meškania výstavby školy sa budú učiť na Školskej ulici. Všetci žiaci budú umiestnení v kmeňových triedach. Nevyhnutné úpravy (rozšírenie) napr. sociálnych zariadení koordinuje p. riaditeľka. Žiaci určení do novej školy budú od septembra v ucelených kolektívoch, aby tak aj prešli do novej budovy. Priestory v OC Monar (pracovný názov Monar 3) sú v rekonštrukcii, aby sa vytvoril priestor na vznik dvoch tried MŠ. Nájomná zmluva na novozískané priestory je v štádiu pred podpisom a v procese pripomienkovania. Zdôvodu zmeny VZN o poplatku do MŠ (VZN č.15/2015 o určení výšky príspevku pre školy a školské zariadenia v zriaďovateľskej pôsobnosti obce Chorvátsky Grob) bude prepočítaný poplatok za MŠ a stravné. Kapacita detí v OC Monar si vyžaduje zásobovanie stravou subdodávateľsky. P. Hamzová, vedúca jedálne upozornila na potrebu dodržiavať zásady školského stravovania aj pri takto pripravovanej a prepravovanej strave. Deti umiestnené v MŠ Školská aj MŠ Monar budú platiť rovnakú stravnú jednotku.
4. *Rôzne:*

- Zápisy žiakov do Základnej školy sa budú podľa pokynov Ministerstva školstva realizovať až v apríli, preto sa prípadné odklady (vyšetrenia školskej zrelosti) detí z MŠ musia vybaviť ešte pred týmto zápisom.

- Zástupcovia zriaďovateľa boli požiadaní iniciovať zmenu VZN o termíne prijatia detí, z dôvodu vyššie uvedených zmien. Rovnako iniciovať zmenu odvolacieho procesu – dať do súladu kompetencie zriaďovateľa (starostu) a subjektivity p. riaditeľky.

- Deti umiestnené v OC Monar potrebujú priestor na hranie a prechádzky. Nutnosť dobudovať Fit park a prechod cez cestu do trávnatých priestorov v blízkosti Šúru.

- V novembri 2015 končí Rada školy v tomto zložení. Prebehnú voľby, Obecný úrad opäť deleguje 4 členov, potrebné sú delegačné listiny.

Prílohy:

č.1. Prezenčná listina

č.2 Rámcový učebný plán – upravený pre ZŠ Chorvátsky Grob

V Chorvátskom Grobe dňa 1. 7. 2015

Zapísala: PaedDr. Erika Goliášová

Overila: PaedDr. Katarína Blaščáková